#
การเทรน tokenizer จาก tokenizer ที่มีอยู่แล้ว

สมมติว่าคุณต้องการจะใช้ language model ในการทำงานใดงานหนึ่ง แต่ตอนนี้ไม่มีโมเดลในภาษาที่คุณต้องการหรือโมเดลที่มีอยู่นั้นถูกเทรนจากคลังข้อมูลที่แตกต่างจากข้อมูลที่คุณต้องการจะใช้งานมาก ในกรณีนี้คุณอาจจะจำเป็นต้องเทรน langauge model ขึ้นมาใหม่ เพื่อให้ได้โมเดลที่เหมาะกับการใช้งานของคุณ และในการเทรนนั้นคุณก็ต้องมี tokenizer ที่เหมาะกับข้อมูลของคุณ แล้ววิธีเทรน tokenizer ขึ้นมาใหม่นั้นทำได้อย่างไร?

ในบทที่ 2 คุณจะเห็นว่าโมเดล Transformer ส่วนมากใช้เทคนิคการตัดคำที่ใช้หน่วยย่อยของคำ (subword tokenization algorithm ) ในการตัดคำแบบนี้ ตัวตัดคำจะต้องหาหน่วยย่อยของคำ(subword)ที่เป็นประโยชน์และพบบ่อยในคลังข้อมูล ในกระบวนการหาคำย่อยนี้ tokenizer จะต้องอ่านทุกๆข้อความในคลังข้อมูล ขั้นตอนนี้เราเรียกว่าการเทรน

กฎที่ใช้ในการเทรนนั้นขึ้นกับประเภทของ tokenizer ที่เราเลือกใช้ เราจะพูดถึงกับอัลกอริทึม 3 แบบที่ใช้ในการเทรน tokenizer กันในตอนท้ายของบทนี้

⚠️ การเทรน tokenize จะไม่เหมือนการกับเทรนโมเดลทั่วไป ในการเทรนโมเดลทั่วไปเราใช้ stochastic gradient descent เพื่อลดค่า loss ในทุก batch กระบวนการนี้มีความ random อยู่ในตัวของมัน (ซึ่งแปลว่า ถ้าคุณเทรนโมเดลสองครั้งแล้วอยากได้ผลลัพธ์ที่เหมือนกัน คุณจะต้องตั้งค่า seed ของการ random ให้เหมือนกันในทุกครั้งที่คุณเทรน) ส่วนการเทรน tokenize เป็นกระบวนการทางสถิติที่พยายามจะค้นหาคำย่อยที่เหมาะสมที่สุดจากคลังข้อมูลหนึ่ง วิธีในการเลือกค้นหาคำย่อยนี้ก็มีหลากหลายวิธี ผลลัพธ์ของการเทรนประเภทนี้จะมีความคงที่ (deterministic) ซึ่งแปลว่าคุณจะได้ผลลัพธ์เดิมทุกครั้งหลังจากการเทรน ถ้าหากคุณใช้อัลกอริทึมและข้อมูลเดิมทุกครั้ง

##
การสร้างคลังข้อมูล (Assembling a corpus)

🤗 Transformers มี API ที่ใช้งานง่าย ที่สามารถใช้เทรน tokenizer ให้มีลักษณะเหมือน tokenizer ตัวอื่นที่เรามีอยู่แล้ว โดยการใช้ `AutoTokenizer.train_new_from_iterator()`

เพื่อให้คุณเห็นภาพชัดเจน เราจะสมมติว่า คุณต้องการเทรนโมเดล GPT-2 ตั้งแต่เริ่มแรก แต่เป็นภาษาอื่นที่ไม่ใช่ภาษาอังกฤษ สิ่งที่แรกที่คุณต้องทำคือรวบรวมข้อความในภาษานั้นเพื่อสร้างชุดข้อมูลสำหรับการเทรน ในตัวอย่างต่อไปนี้ เพื่อให้ผู้อ่านทุกคนเข้าใจได้ง่าย เราจะไม่ใช้ภาษารัสเซียหรือภาษาจีนเป็นตัวอย่าง แต่จะใช้ภาษาหนึ่งที่เป็นภาษาอังกฤษแบบพิเศษ นั่นคือ Python code

เราจะใช้ 🤗 Datasets library เพื่อช่วยสร้างคลังข้อมูล และใช้ฟังก์ชัน `load_dataset()` เพื่อดาวโหลดและ cache ชุดข้อมูล CodeSearchNet ชุดข้อมูลชุดนี้ถูกสร้างขึ้นมาเพื่อใช้ในการแข่งขัน CodeSearchNet challenge และประกอบไปด้วยโค้ดของฟังก์ชันจาก open source libraries จาก GitHub ในหลายๆภาษา เราจะดาวโหลดเฉพาะโค้ดที่เป็น Python

    from datasets import load_dataset

    # This can take a few minutes to load, so grab a coffee or tea while you wait!
    raw_datasets = load_dataset("code_search_net", "python")

คุณสามารถเช็คดูข้อมูลส่วนที่ใช้เทรนได้โดยรันโค้ดข้างล่างนี้ เพื่อจะได้ดูว่าในชุดข้อมูลมีคอลัมน์อะไรบ้าง

    raw_datasets["train"]

    Dataset({
        features: ['repository_name', 'func_path_in_repository', 'func_name', 'whole_func_string', 'language',
          'func_code_string', 'func_code_tokens', 'func_documentation_string', 'func_documentation_tokens', 'split_name',
          'func_code_url'
        ],
        num_rows: 412178
    })

เราจะเห็นว่าในชุดข้อมูลนี้ ส่วนที่เป็น docstrings จะถูกแยก ออกจากส่วนที่เป็น code และนอกจากนั้น แต่ละส่วนยังมีอีกคอลัมน์เพื่อเก็บข้อความที่ถูกตัดออกเป็น token แล้วอีกด้วย เราจะใช้แค่คอลัมน์ `whole_func_string` ในการเทรน tokenizer ของเรา

คุณสามารถสุ่มตัวอย่างของข้อมูลในแต่ละคอลัมน์มาดูได้ดังนี้

    print(raw_datasets["train"][123456]["whole_func_string"])

คำสั่งข้างบนจะ print ผลลัพธ์ข้างล่างนี้ :

    def handle_simple_responses(
          self, timeout_ms=None, info_cb=DEFAULT_MESSAGE_CALLBACK):
        """Accepts normal responses from the device.

        Args:
          timeout_ms: Timeout in milliseconds to wait for each response.
          info_cb: Optional callback for text sent from the bootloader.

        Returns:
          OKAY packet's message.
        """
        return self._accept_responses('OKAY', info_cb, timeout_ms=timeout_ms)

หลังจากนั้น เราก็จะต้องแปลงชุดข้อมูลนี้เป็น iterator ของ list ของข้อความ (iterator of lists of texts) ตัวอย่างเช่น list ของ list ของข้อความ (list of list of texts) การใช้ list ของข้อความแบบนี้ จะทำให้การเทรนเร็วขึ้น เพราะว่าการเทรนเป็น batch จะเร็วกว่าการประมวลผลครั้งละหนึ่งข้อความ และสาเหตุที่ input ควรจะเป็น iterator ก็เพื่อป้องกันไม่ให้ Python อ่านข้อความทั้งหมดเข้าไปเก็บใน memory ของคอมพิวเตอร์ภายในครั้งเดียว ถ้าชุดข้อมูลของคุณนั้นใหญ่มาก คุณอาจจะลองใช้ 🤗 Datasets เพื่อช่วยจัดการชุดข้อมูล เพราะมันจะไม่อ่านข้อมูลทั้งหมดเข้าไปเก็บใน RAM แต่บันทึกข้อมูลใน disk แทน

โค้ดข้างล่างนี้จะสร้าง list ของ list ของ 1,000 ข้อความ (list of lists of 1,000 texts) และจะโหลดข้อมูล input ทั้งหมดไปเก็บใน memory:

    # Don't uncomment the following line unless your dataset is small!
    # training_corpus = [raw_datasets["train"][i: i + 1000]["whole_func_string"] for i in range(0, len(raw_datasets["train"]), 1000)]

ถ้าหากคุณเปลี่ยนมาใช้ Python generator แทน ก็จะป้องกันไม่ให้ Python โหลดข้อมูลทั้งหมดเข้าไปใน memory ถ้าไม่จำเป็น

วิธีการสร้าง generator ก็ง่ายๆเพียงแค่ แทนที่วงเล็บเหลี่ยม `[` ด้วยเว็บเล็บธรรมดา `(` ในโค้ดข้างบน:

    training_corpus = (
        raw_datasets["train"][i : i + 1000]["whole_func_string"]
        for i in range(0, len(raw_datasets["train"]), 1000)
    )

โค้ดข้างบนนี้ จะไม่โหลดข้อความจาก `raw_datasets` ทั้งหมดเข้าไปใน memory แต่จะสร้าง iterator ซึ่งเป็น Python object ที่เป็นเสมือนตัวเก็บข้อมูลชั่วคราว

การจะเรียกใช้ข้อมูลในนั้น ทำได้โดยใช้ `for` loop ข้อความใน iterator จะถูกโหลดเข้าไปใน memory ก็ต่อเมื่อคุณจะใช้งานมันเท่านั้น(ซึ่งก็คือ เวลาที่ `for` loop วนไปถึง item นั้น) ในตัวอย่างของเรา ในแต่ละ loop จะมีเพียงแค่ 1000 ข้อความเท่านั้นที่จะถูกโหลดมาเก็บไว้ใน memory การทำแบบนี้จะช่วยไม่ให้ memory ถูกใช้งานมากเกินไป หากคุณมีชุดข้อมูลที่ใหญ่มาก

แต่ข้อเสียของ generator ก็คือเราสามารถใช้มันได้แค่ครั้งเดียว ดูตัวอย่างจากโค้ดข้างล่างนี้

    gen = (i for i in range(10))
    print(list(gen))
    print(list(gen))

เราจะเห็นว่าโค้ดนี้ print ผลลัพธ์แค่ครั้งแรก ส่วนในการสั่ง print ครั้งที่สองเราได้เพียง list เปล่ากลับมา:

    [0, 1, 2, 3, 4, 5, 6, 7, 8, 9]
    []

เพื่อแก้ปัญหานี้ เราจะสร้างฟังก์ชันที่ผลิต Python generator เพื่อเอาไว้เก็บชุดข้อมูลแทน:

    def get_training_corpus():
        return (
            raw_datasets["train"][i : i + 1000]["whole_func_string"]
            for i in range(0, len(raw_datasets["train"]), 1000)
        )

    training_corpus = get_training_corpus()

การสร้าง generator ทำได้โดย ใช้ `for` loop และ `yield` statement:

    def get_training_corpus():
        dataset = raw_datasets["train"]
        for start_idx in range(0, len(dataset), 1000):
            samples = dataset[start_idx : start_idx + 1000]
            yield samples["whole_func_string"]

ฟังก์ชันนี้จะสร้าง generator แบบเดียวกับวิธีการข้างบน แต่ช่วยให้คุณสามารถเขียน logic ที่ซับซ้อนได้มากกว่าการใช้เพียง list comprehension

##
การเทรน tokenizer

หลังจากเราก็มี iterator ที่แบ่งชุดข้อมูลเป็น batch แล้ว เราก็พร้อมแล้วที่จะเทรน tokenizer สิ่งแรกที่คุณต้องทำคือโหลด tokenizer ที่คุณต้องการจะใช้คู่กับโมเดลหลัก(ในตัวอย่างนี้โมเดลหลักของเราคือ GPT-2)

    from transformers import AutoTokenizer

    old_tokenizer = AutoTokenizer.from_pretrained("gpt2")

ถึงแม้ว่าเป้าหมายของเราคือการเทรน tokenizer ใหม่ เราจะเริ่มต้นด้วยการโหลด tokenizer ที่ถูกเทรนมาแล้ว เพื่อที่เราจะได้ไม่ต้องเริ่มกระบวนการทั้งหมดตั้งแต่แรก ข้อดีของการทำแบบนี้ก็คือ คุณไม่ต้องเสียเวลาตั้งค่าต่างๆ เช่น ประเภทอัลกอริทึมของ tokenizer หรือ token พิเศษต่างๆ tokenizer ตัวใหม่ของเราจะมีโครงสร้างเหมือนกับตัวที่ใช้ใน GPT-2 สิ่งเดียวที่แตกต่างคือชุดคำศัพท์(vocabulary) ซึ่งจะเปลี่ยนไปตามชุดข้อมูลใหม่ที่เราจะใช้

ก่อนอื่นมาดูกันว่า tokenizer ที่เราเพิ่งโหลดมา จะแบ่งข้อความตัวอย่างข้างล่างอย่างไร :

    example = '''def add_numbers(a, b):
        """Add the two numbers `a` and `b`."""
        return a + b'''

    tokens = old_tokenizer.tokenize(example)
    tokens

    ['def', 'Ġadd', '_', 'n', 'umbers', '(', 'a', ',', 'Ġb', '):', 'Ċ', 'Ġ', 'Ġ', 'Ġ', 'Ġ"""', 'Add', 'Ġthe', 'Ġtwo',
     'Ġnumbers', 'Ġ`', 'a', '`', 'Ġand', 'Ġ`', 'b', '`', '."', '""', 'Ċ', 'Ġ', 'Ġ', 'Ġ', 'Ġreturn', 'Ġa', 'Ġ+', 'Ġb']

tokenizer นี้มีการใช้สัญลักษณ์พิเศษ เช่น `Ġ` ซึ่งเอาไว้แทนช่องว่าง (space) และ `Ċ` ซึ่งแทนการเริ่มบรรทัดใหม่ (newline) เราจะเห็นว่า ผลลัพธ์ของการตัดคำไม่ค่อยจะดีนัก เพราะว่าช่องว่างที่อยู่ต่อกันนั้น ถูกแบ่งออกเป็นอย่างละ token ซึ่งจริงๆแล้วการแบ่งที่ดีกว่านี้คือ ช่องว่างที่อยู่ติดกันควรจะถูกรวมให้เป็น token เดียว (เพราะว่าการพิมพ์ช่องว่าง 4 หรือ 8 ครั้ง เป็นสิ่งที่พบได้ทั่วไปในการเขียนโค้ด)

นอกจากนั้น tokenizer นี้ยังแบ่งชื่อฟังก์ชันได้ไม่ดีเท่าไหร่ เหมือนกับว่ามันไม่คุ้นเคยกับสัญลักษณ์ `_` ทำให้ชื่อฟังก์ชันถูกแยกออกเป็นสี่ส่วน

เรามาเริ่มเทรน tokenizer ตัวใหม่กัน แล้วดูว่า เราจะแก้ปัญหานี้ได้หรือเปล่า เราจะเริ่มจากการใช้ Python method ชื่อว่า `train_new_from_iterator()`:

    tokenizer = old_tokenizer.train_new_from_iterator(training_corpus, 52000)

เวลารันคำสั่งนี้ โปรแกรมอาจจะเวลาซักพัก ถ้าคุณใช้ชุดข้อมูลที่ใหญ่มาก แต่สำหรับชุดข้อมูลตัวอย่างของเราที่มีขนาด 1.6 GB การประมวลผลนั้นค่อนข้างเร็ว (ใช้เวลาทั้งหมด 1 นาที 16 วินาที บนซีพียู AMD Ryzen 9 3900X CPU ซึ่งมี 12 cores)

สิ่งหนึ่งที่คุณควรรู้คือ `AutoTokenizer.train_new_from_iterator()` นั้น ใช้งานได้แค่ในกรณีที่ตัวตัดคำเป็นแบบเร็ว

คุณจะได้เห็นในบทต่อไปว่า 🤗 Transformers library มี tokenizer สองประเภท ประเภทแรกคือตัวที่เขียนด้วย Python ล้วน และประเภทที่สอง(แบบเร็ว)ที่สร้างจาก 🤗 Tokenizers library ซึ่งใช้ภาษา Rust ในการเขียน แม้ว่า Python จะเป็นภาษาที่ได้รับความนิยมมากที่สุดในงานด้าน data science และ deep learning แต่ถ้าเราต้องการประมวลผลข้อมูลให้รวดเร็วมากขึ้น โดยใช้การประมวลผลแบบ parallel (หมายถึง ประมวลผลหลายๆงานพร้อมๆกัน) เราจำเป็นต้องเขียนโปรแกรมด้วยภาษาอื่น ตัวอย่างเช่น การคูณเมทริกซ์ ซึ่งถือเป็นการคำนวณหลักในการประมวลผลของโมเดลประเภท neural network โค้ดส่วนนี้จะถูกเขียนด้วยภาษา CUDA ซึ่งเป็น C library ที่ถูกพัฒนาให้เหมาะกับการใช้งานร่วมกับ GPU หากเราเขียนโปรแกรมสำหรับเทรน tokenizer ด้วย Python อย่างเดียว จะทำให้การคำนวณช้ามาก นี่คือเหตุผลที่ Huggingface สร้าง 🤗 Tokenizers library ขึ้นมา

แต่ไม่ต้องกังวลกับส่วนนี้ เพราะคุณไม่จำเป็นต้องรู้ภาษา Rust เพื่อจะใช้งานตัวตัดคำแบบเร็วนี้ เหมือนกับที่คุณไม่จำเป็นต้องรู้ภาษา CUDA เพื่อจะรันโมเดลบน GPU

🤗 Tokenizers library มี Python bindings สำหรับ method ที่ต้องเรียกใช้โค้ดจากภาษา Rust ตัวอย่างเช่น โค้ดส่วนที่ทำให้การเทรน tokenizer เป็นไปแบบ parallel หรือตอนที่เรารัน tokenizer กับ input แบบ batch Chapter 3

โมเดล Transformer ส่วนมากรองรับการใช้งานร่วมกับตัวตัดคำแบบเร็ว (แต่มีกรณียกเว้น คุณสามารถเช็คดูได้ที่นี่) สำหรับโมเดลที่รองรับการตัดคำแบบเร็ว `AutoTokenizer` API จะโหลดตัวตัดคำแบบเร็วเป็นค่าเริ่มต้นเสมอ

ใน section ถัดไปเราจะเรียนเกี่ยวกับ feature พิเศษต่างๆของตัวตัดคำแบบเร็ว ซึ่งจะมีประโยชน์ในงานประเภท token classification หรือ question answering

ก่อนที่เราจะไปดูรายละเอียดกัน เรามาดูประสิทธิภาพของ tokenizer ที่เพิ่งเทรนเสร็จแล้วของเรากันดีกว่า เราจะลองใส่ข้อความที่เราใช้ในตัวอย่างด้านบนให้กับ tokenizer ของเราดู

    tokens = tokenizer.tokenize(example)
    tokens

    ['def', 'Ġadd', '_', 'numbers', '(', 'a', ',', 'Ġb', '):', 'ĊĠĠĠ', 'Ġ"""', 'Add', 'Ġthe', 'Ġtwo', 'Ġnumbers', 'Ġ`',
     'a', '`', 'Ġand', 'Ġ`', 'b', '`."""', 'ĊĠĠĠ', 'Ġreturn', 'Ġa', 'Ġ+', 'Ġb']

ในผลลัพธ์ของการตัดคำ คุณจะยังเห็นสัญลักษณ์พิเศษ `Ġ` และ `Ċ` เหมือนในตัวอย่างก่อนหน้า แต่คุณจะสังเกตว่า ตอนนี้ tokenizer ของเรานั้นได้เรียนรู้และเห็นว่า token บางตัวนั้น โดดเด่นกว่าตัวอื่นๆในชุดข้อมูล ตัวอย่างเช่น token `ĊĠĠĠ` แสดงถึงการย่อหน้า(indentation) และ `Ġ"""` แสดงถึงเครื่องหมายคำพูดสามตัว ที่โปรแกรมเมอร์ใช้เวลาจะเริ่มเขียน docstring ตัวตัดคำใหม่นี้ ยังแบ่งชื่อฟังก์ชันได้อย่างถูกต้องอีกด้วย โดยแบ่งที่ `_`

การแบ่งคำแบบนี้ ทำให้สัญลักษณ์หรือตัวอักษรต่างๆถูกรวบให้กระทัดรัดขึ้น หากเทียบกับ tokenizer เก่าที่เทรนจากข้อความภาษาอังกฤษปกติ เราจะเห็นว่า ถ้าเราใช้ทั้งสอง tokenizer เพื่อตัดข้อความ input เดียวกัน tokenizer เก่าจะให้ผลลัพธ์ที่ยาวกว่า tokenizer ตัวใหม่

    print(len(tokens))
    print(len(old_tokenizer.tokenize(example)))

    27
    36

มาดูอีกตัวอย่างกัน :

    example = """class LinearLayer():
        def __init__(self, input_size, output_size):
            self.weight = torch.randn(input_size, output_size)
            self.bias = torch.zeros(output_size)

        def __call__(self, x):
            return x @ self.weights + self.bias
        """
    tokenizer.tokenize(example)

    ['class', 'ĠLinear', 'Layer', '():', 'ĊĠĠĠ', 'Ġdef', 'Ġ__', 'init', '__(', 'self', ',', 'Ġinput', '_', 'size', ',',
     'Ġoutput', '_', 'size', '):', 'ĊĠĠĠĠĠĠĠ', 'Ġself', '.', 'weight', 'Ġ=', 'Ġtorch', '.', 'randn', '(', 'input', '_',
     'size', ',', 'Ġoutput', '_', 'size', ')', 'ĊĠĠĠĠĠĠĠ', 'Ġself', '.', 'bias', 'Ġ=', 'Ġtorch', '.', 'zeros', '(',
     'output', '_', 'size', ')', 'ĊĊĠĠĠ', 'Ġdef', 'Ġ__', 'call', '__(', 'self', ',', 'Ġx', '):', 'ĊĠĠĠĠĠĠĠ',
     'Ġreturn', 'Ġx', 'Ġ@', 'Ġself', '.', 'weights', 'Ġ+', 'Ġself', '.', 'bias', 'ĊĠĠĠĠ']

ในตัวอย่างนี้ นอกจากเราจะเห็น token ที่แสดงถึงย่อหน้าแล้ว เรายังเห็น token ของ double indentation ซึ่งคือ `ĊĠĠĠĠĠĠĠ` ส่วนคำที่มีความหมายพิเศษใน Python เช่น `class`, `init`, `call`, `self` และ `return` ก็ถูกแบ่งให้เป็นอย่างละ token อย่างถูกต้อง

นอกจากนั้น เราจะยังเห็นด้วยว่า tokenizer จะตัดแบ่งข้อความเวลาที่มันเห็นสัญลักษณ์ `_` และ `.` และยังแบ่งข้อความที่เป็น camel-cased ได้อย่างถูกต้อง เช่น `LinearLayer` ถูกแยกออกเป็น `["ĠLinear", "Layer"]`

##
การบันทึก tokenizer

เพื่อที่เราจะสามารถใช้งาน tokenizer ที่เราเทรนเมื่อซักครู่นี้ได้อีกในครั้งหน้า เราจำเป็นจะต้องเก็บบันทึกมันไว้ ในการเซฟเราจะใช้ method ชื่อ `save_pretrained()`

    tokenizer.save_pretrained("code-search-net-tokenizer")

คำสั่งนี้จะสร้างแฟ้มงาน (folder) ขึ้นมาใหม่ ชื่อว่า code-search-net-tokenizer ซึ่งเอาไว้บันทึกข้อมูลต่างๆของ tokenizer ที่จำเป็นในการเรียกใช้งานอีกครั้ง ถ้าคุณต้องการจะแชร์ tokenizer นี้กับเพื่อนร่วมงานหรือเพื่อนของคุณ คุณสามารถอัพโหลดมันไปที่ Hub ของ Huggingface ได้ โดยคุณจะต้อง login เข้าบัญชีก่อน ถ้าคุณทำงานใน notebook (เช่น Jupyter notebook) คุณสามารถใช้ function ข้างล่างนี้ได้เพื่อความสะดวก

    from huggingface_hub import notebook_login

    notebook_login()

หลังจากคุณรันโค้ดข้างบน คุณจะเห็น widget ให้ล็อกอินเข้าบัญชี Hugging Face แต่หากคุณไม่ได้ใช้ notebook ให้พิมพ์คำสั่งข้างล่างนี้ใน terminal

    huggingface-cli login

หลังจากล็อกอินแล้ว คุณจะสามารถ push tokenizer ของคุณไปที่ Hub ได้ โดยใช้คำสั่งข้างล่างนี้

    tokenizer.push_to_hub("code-search-net-tokenizer")

คำสั่งนี้จะสร้าง repository ใหม่ในชื่อ `code-search-net-tokenizer` ใน namespace ของคุณ ซึ่ง repository นี้ก็จะเก็บไฟล์เกี่ยวกับ tokenizer ของคุณไว้ หลังจากนั้น คุณก็จะสามารถดาวน์โหลด tokenizer นี้ได้ ด้วยการใช้ `from_pretrained()`

    # Replace "huggingface-course" below with your actual namespace to use your own tokenizer
    tokenizer = AutoTokenizer.from_pretrained("huggingface-course/code-search-net-tokenizer")

มาถึงตอนนี้คุณก็พร้อมแล้วที่จะเทรน และ fine-tune language model สำหรับงานที่คุณต้องการ เราจะเรียนเรื่องกันนี้ในบทที่ 7 แต่ในบทนี้ เราจะเรียนเกี่ยวกับ fast tokenizer ให้ละเอียดมากขึ้นและมาดูกันว่า เวลาคุณรัน `train_new_from_iterator()` มีการคำนวณอะไรเกิดขึ้นบ้าง

< > Update on GitHub